**Pohjois-Savon terveydenhoitajayhdistys ry**

**TOIMINTAKERTOMUS VUODELTA 2021**

VUOSI 2021 OLI YHDISTYKSEN 82. TOIMINTAVUOSI

**YHDISTYKSEN HALLITUS JA TOIMIHENKILÖT**

HALLITUS

Puheenjohtaja Maiju Stranius (Kuopio), varapuheenjohtaja ja some-vastaava Elli Tuononen (Kuopio), sihteeri Katja Myllynen (Siilinjärvi), tiedottaja Suvi Huurinainen (Iisalmi), jäsen Ulla Kauppinen-Kymäläinen (Kuopio), jäsen Meri-Tuulia Koskinen (Lapinlahti) ja jäsen Hannelin Vatanen (Iisalmi).

Varajäsenet: Fatima Moursad (Kuopio) ja Johanna Mielonen (Kuopio)

RAHASTONHOITO

Rahastonhoitajana on toiminut Minna Antikainen (Vieremä). Toiminnantarkastajina ovat toimineet Hanne Ålander (Kuopio) ja Kirsi Santala (Kuopio).

TIEDOTTAJA

Yhdistyksen tiedottajana on toiminut Suvi Huurinainen (Iisalmi).

OPISKELIJAVASTAAVAT JA -YHDYSHENKILÖT

Yhdistyksen opiskelijavastaavina toimivat Lilli Kuosmanen (Kuopio) ja Linda Dahlbacka (Kuopio). Opiskelijayhdyshenkilöinä olivat Marjut Leskinen (Kuopio), Anna Soukkamäki (Kuopio) ja Laura Harakka (Kuopio).

HALLITUKSEN KOKOUKSET

Hallitus on kokoontunut toimintavuoden aikaan yhteensä 5 kertaa, joista 4 kokousta pidettiin etäyhteydellä ja 1 hybridinä.

Varsinaiset jäsenet

Maiju Stranius 5/5

Katja Myllynen 5/5

Elli Tuononen 3/5

Suvi Huurinainen 4/5

Ulla Kauppinen-Kymäläinen 3/5

Meri-Tuulia Koskinen 2/5

Hannelin Vatanen 3/5

Varajäsenet

Fatima Moursad 0/5

Johanna Mielonen 1/5

VUOSIKOKOUS

 Yhdistyksen vuosikokous pidettiin 13.2.2021 OAJ:n toimistolla Kuopiossa. Puheenjohtajana toimi Kirsi Santala. Vuosikokoukseen osallistujia oli yhteensä 11 jäsentä.

EDUSTAJISTO 2021−2025

Vuosikokouksessa yhdistyksen ehdokkaista liiton edustajiston jäseniksi kaudelle 2021−2025 valittiin

Minna Antikainen (1. varajäsen Ulla Kauppinen-Kymäläinen ja 2. varajäsen Kirsi Santala) ja

Suvi Huurinainen (1. varajäsen Hannelin Vatanen ja 2. varajäsen Elli Tuononen)

HALLITUS 2021-2024

Liittohallituksen kokouksissa yhdistystä on edustanut Maiju Stranius (varalla Helena Törmi). .

VERKOSTOT

Vuoden 2021 aikana Terveydenhoitajaliiton jäsenille tarkoitetut jaokset Facebookissa muuttuivat verkostoiksi. Terveydenhoitajaliiton jäsenet voivat liittyä Facebookissa kaikkiin oman työn kannalta oleellisiin verkostoihin, jotka toimivat suljettuina Facebook-ryhminä (luottamusmiesverkostoon voivat liittyä ainoastaan luottamusmiehet). Opiskelijajäsenet eivät voi liittyä verkostoihin. Verkostoja ovat: [Audionomiverkosto](http://www.facebook.com/groups/audionomijaos), [Avo-/sairaanhoidon ja kotihoidon verkosto](http://www.facebook.com/groups/sairaanhoitojaos), [Esimies- ja kehittämistyön verkosto](http://www.facebook.com/groups/esimiesjakehittamistyojaos), [Koulu- ja opiskeluterveydenhuollon verkosto](http://www.facebook.com/groups/koulujaopiskeleluterveydenhuoltojaos), [Luottamusmiesverkosto](http://www.facebook.com/groups/luottamusmiesjaos), [Neuvola- ja seksuaaliterveyden verkosto](http://www.facebook.com/groups/neuvolajaseksuaaliterveysjaos) ja [Työterveyshuollon verkosto](http://www.facebook.com/groups/tyoterveyshuoltojaos).

LUOTTAMUSMIESTOIMINTA

Yksityisen terveyspalvelualan työehtosopimuksen alainen luottamusmies Pihlajalinnan toimipisteissä on Pohjois-Savon terveydenhoitajayhdistyksen alueella Suvi Huurinainen (Iisalmi).

KVTESin alaisuudessa olevaa luottamusmiestoimintaa ei ole ollut terveydenhoitajayhdistyksen alueella v. 2021.

OPISKELIJATOIMINTA

Opiskelijavastaavina toimivat alkuvuoden 2021 Johanna Mielonen (Kuopio) ja Lilli Kuosmanen (Kuopio). Vuosikokouksen jälkeen pidetyssä järjestäytymiskokouksessa opiskelijavastaavaksi Johanna Mielosen tilalle siirtyi Linda Dahlbacka (Kuopio).

Savonia ammattikorkeakoulusta opiskelijayhdyshenkilöinä ovat olleet vuonna 2021 Marjut Leskinen, Anna Soukkamäki ja Laura Harakka. Opiskelijayhdyshenkilöt ovat toimineet linkkinä yhteydenpidossa terveydenhoitajaopiskelijoihin. Kajaanin ammattikorkeakoulusta opiskelijayhdyshenkilöitä ei ole.

Opiskelijavastaavat tapasivat Kajaanin terveydenhoitajaopiskelijoita Teams-etäyhteydellä 15.4.2021 (aloittaneet opiskelijat) ja 12.5.2021 (syventävän vaiheen opiskelijat). Lisäksi opiskelijavastaavat tapasivat Kuopiossa Savonia amk:n kampuksella opiskelut aloittaneita terveydenhoitajaopiskelijoita 20.4.2021.

Opiskelijavastaavat ja hallituksen some-vastaava tapasivat Savonia amk:n opiskelijayhdyshenkilöitä sekä some-sisällön tuottamiseen halukkaita terveydenhoitajaopiskelijoita 19.5.2021 kahvittelun merkeissä keskustellen opiskeluun liittyvän some-sisällön tuottamisesta yhdistyksen some-kanavissa.

Savonia ammattikorkeakoulusta valmistuville opiskelijoille järjestettiin illallinen King’s Crownissa 12.10.2021. Illalliselle osallistui 17 valmistuvaa opiskelijaa, opiskelijavastaavat ja hallituksen puheenjohtaja. Opiskelijat saivat Vermannin tuotelahjat. Tilaisuudessa jaettiin myös yhdistyksen opiskelijastipendi valmistuvalle terveydenhoitajalle. Stipendin sai opiskelija Marjut Leskinen Savonia amk:sta.

POHJOIS-SAVON VUODEN TERVEYDENHOITAJA 2021

 Pohjois-Savon Vuoden Terveydenhoitajaksi ei valittu ketään ja ehdotuksia ei tullut.

TUNNUSTUKSET

 Tunnustuksia ei haettu v. 2021 aikana.

MUU TOIMINTA

Etäyhteydellä 9.11.2021 pidettyyn Toimiva yhdistys -koulutukseen osallistuivat Maiju Stranius, Suvi Huurinainen ja osittain Hannelin Vatanen.

Yhdistys järjesti jäsenistölleen retkeilytapahtuman makkaranpaistoineen Tuusniemen Rotkolaaksoon 29.5.2021. Retkelle osallistui 5 aikuista ja 4 lasta.

Yhdistys järjesti kampanjan ”Maailman paras työyhteisö”, jossa pyydettiin nimeämään/ilmiantamaan ihana työyhteisö, jossa työskentelee. Ilmiantoja työyhteisöistä tuli yhteensä 4 kappaletta. Kaikille ilmoittautuneille työyhteisöille yhdistys tarjosi kakkukahvit pe 18.9.2021 (Tyynen päivänä) tai sen jälkeen ajankohtana, joka sopi parhaiten työyhteisöjen yhteen kokoontumiselle.

Yhdistys järjesti jäsenistölleen teatteri-illan väliaikatarjoiluineen 5.11.2021 Kuopion kaupunginteatterissa. Rintamamiestalo-näytelmää oli katsomassa 31 jäsentä.

YHDISTYKSEN STIPENDIT

Pohjois-Savon Vuoden Terveydenhoitaja stipendiä ei jaettu.

Valmistuvalle terveydenhoitajalle jaettavan opiskelijastipendin (50 euroa) sai Savonia ammattikorkeakoulusta Marjut Leskinen. Kajaanin ammattikorkeakoulusta ei valmistunut terveydenhoitajaopiskelijoita v. 2021, joten stipendiä ei jaettu.

MUISTAMISET

Tiedottaja lähetti onnittelukortit kaikille 50 ja 60 vuotta v. 2021 täyttäneille.

VIESTINTÄ

Jäsenkirjeitä lähetettiin 3 kappaletta.

JÄSENISTÖ

Vuosi 2022 tilanne (2.1.2022): jäsenmäärä oli yhteensä 415, joista 246 maksavaa jäsentä. Eläkeläisjäseniä oli 38, kannattajajäseniä 11 ja opiskelijajäseniä 110 sekä 2 yrittäjäjäsentä.

Vuosi 2021 tilanne (18.1.2021): jäsenmäärä oli yhteensä 424, joista 260 maksavaa jäsentä. Eläkeläisjäseniä oli 42, kannattajajäseniä 12 ja opiskelijajäseniä 106 sekä 1 yrittäjäjäsen.